
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  17
din 27 februarie 2017
                 privind însușirea și aprobarea Studiului de fezabilitate pentru obiectivul de investiții: 
              ”Urmărire video și iluminat platformă depozit de deşeuri industriale, str. Cornești nr. 54”

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.595/X/14.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;  
Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile Legii nr. 98/2016 privind achiziţiile publice;
Având în vedere prevederile H.G. nr. 28/2008 privind aprobarea conţinutului - cadru al documentaţiei tehnico - economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de intervenţii;
Având în vedere Raportul de Specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 3.597/X/14.02.2017, prin care se propune însuşirea şi aprobarea Studiului de fezabilitate pentru obiectivul de investiții: ”Urmărire video și iluminat platformă depozit de deşeuri industriale, str. Cornești nr. 54”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36, alin. 2, lit. (b) şi alin. 4, lit. (d), art. 45, alin. (2) şi a art.115 alin. (1), lit. (b) din Legea nr. 215/2001, Legea administraţiei publice locale, republicată, cu modificările şi completările ulterioare,    
                                                                    H O T Ă R Ă Ş T E:
Art. 1. Se însuşeşte şi se aprobă Studiul de fezabilitate pentru obiectivul de investiții: ”Urmărire video și iluminat platformă depozit de deşeuri industriale, str. Cornești nr. 54”, în valoare totală a investiției de 56.547,47 de lei (inclusiv T.V.A.), din care C+M  51.965,67 de lei (inclusiv T.V.A.).
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcţia Economică și Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara. 

Art. 3 Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                     PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare - Direcţia Economică;
  2 ex. Serviciul Tehnic, Investiţii - Urmărire contracte, Monitorizare Servicii de Utilităţi Publice.
  9 ex. 
  B.A.
